නුවරඑළිය මූලික රෝහලේ වෛද්‍යවරුන් හා කාර්ය මණ්ඩලයට බව පවසමින් හැටන් නගරයේ ජංගම දුරකථන වෙළෙඳසැලකින් රුපියල් එක්ලක්ෂ  අසූ දහසක ජංගම දුරකථන වංචාකල සැකකරු අත්අඩංගුවට ගැනීමට සී.සී.ටී.වී. දර්ශන ඔස්සේ නුවරඑළිය පොලීසිය විශේෂ මෙහෙයුමක් අරඹයි.නුවරඑළිය මූලික රෝහලේ සේවකයෙකු බව පවසමින් සැකකරු  ජංගම දුරකථන පහළොවක් (15)වංචා කර තිබෙනවා.ඉකුත් 23 වෙනිදා පස්වරුවේ හැටන් ජංගම දුරකථන අලෙවි වෙළෙඳසැළකට පැමිණ මෙම පුද්ගලයා තමන් නුවරඑළිය රෝහලේ සේවය කරන බවත් එම රෝහලේ වෛද්‍යවරුන්, හෙදියන්, සහ කාර්යමණ්ඩලයට ජංගම දුරකථන විශාල ප්‍රමාණයක් මිලදී ගැනීමට අවශ්‍ය බවත් ඒ සඳහා මිළ ගණන් ලබාදෙන ලෙස ඉල්ලා ඇත.